สวัสดีครับ ในบทนี้ผมจะพูดถึงเรื่องกะเทยกับสังคมนะครับ ทุกวันนี้ต้องยอมรับนะครับว่า เราไม่ได้อยู่แค่เพศชายและก็เพศหญิง เรายังมีเพศที่สามก็คือ กะเทย เกย์ อะไรต่างๆเนี่ย ซึ่งก็ถือว่าเป็นส่วนหนึ่งของสังคมนะครับ ในเมืองไทยก็มีกะเทยหลายคนนะครับที่ได้รับการยอมรับจากสังคม เพราะว่ามีผลงานดีๆ มีความสามารถเด่นๆ ที่ทำให้สังคมยอมรับ อย่างเช่นวงการกีฬาเนี่ย ถ้าพูดถึงกีฬาที่กะเทยเล่นมากที่สุด ต้องนึกถึงวอลเลย์บอลเลยนะครับ เพราะว่ากีฬาวอลเลย์บอลเนี่ยเมืองไทยผู้ชายเขาไม่เล่นกันนะครับ เป็นกีฬาที่กะเทยกับผู้หญิงเท่านั้นที่จะเล่น มันก็เลยมีช่วงหนึ่งที่มีหนังเกี่ยวกับกะเทยเล่นวอลเลย์บอล รวมตัวกันสักสิบคนเนี่ยไปแข่งวอลเลย์บอลแล้วก็ได้ถ้วยมา หนังเรื่องนั้นชื่อว่า สตรีเหล็ก ทำให้คนในยุคนั้นเรียกกะเทยว่า สตรีเหล็ก ก็คือผู้หญิงที่แข็งแกร่งกว่าผู้หญิง ในวงการบันเทิงก็มีกะเทยคนหนึ่งที่สวยมากๆ เลย สวยจนแบบว่าผู้ชายหลายๆ คนถึงกับยอมที่จะขอเป็นแฟนอะ ก็คือเขาสวยจน..จนผู้ชายถึงกับอยากจะเปลี่ยนใจไปคบกะเทยเลยอะ คนนั้นชื่อว่า ปอย ตรีชฎา นะครับ เป็นนางงามกะเทยที่สวยที่สุดในเมืองไทย ทุกวันนี้แกก็ทำงานเป็นพรีเซนเตอร์ถ่ายโฆษณา ถ่ายแบบอะไรต่างๆเนี่ย แล้วก็มีแฟนเป็นผู้ชายด้วย เห็นไหมครับว่าขนาดกะเทยเนี่ยยังสามารถทำให้ผู้ชายหลงรักได้เลยอะ เพราะว่าแกก็สวยดี น่ารักดีนะครับ ทุกวันนี้เราต้องยอมรับนะครับว่า กะเทยสวยมากๆ สวยจนชนิดที่ว่าผู้หญิงถึงกับต้องอายเลยอะ เขาก็เลยมีการจัดประกวดมิสทิฟฟานี่ขึ้นนะครับ หรือว่าการจัดประกวดกะเทยสวย ซึ่งก็ได้รับการติดตามจากคนไทยเยอะแยะมากมายเลยนะครับ ผมก็ติดตามอยู่ทุกๆ ปีนะ ต้องชมเลยว่า หมอเมืองไทยเก่งนะครับ สามารถแปลงให้กะเทยเป็นผู้หญิงได้สุดยอดมาก ถึงแม้ว่าทุกวันนี้กะเทยจะได้รับการยอมรับจากสังคม แต่ว่ามันก็ยังมีสังคมบางส่วนนะครับที่เขายังต่อต้าน หรือว่ายังไม่ยอมรับกะเทยอยู่ เพราะว่าเป็นเพศก่ำกึ่ง ก่ำกึ่งระหว่างหญิง หรือว่าชายเนี่ย มันก็เลยเกิดปัญหาครอบครัวขึ้น ก็คือคนที่เป็นพ่อเนี่ยอาจจะคาดหวังว่าจะได้ลูกชาย แต่พอลูกตัวเองเกิดเป็นกะเทยเนี่ยเขาก็ยอมรับไม่ได้ ก็เลยมีการทะเลาะกันในครอบครัวขึ้น ในบางประเทศเนี่ยเขาถึงกับห้ามไม่ให้กะเทยมีส่วนร่วมในกิจกรรมของสังคมเลยนะครับ ถึงแม้ว่าเราจะมองว่ากะเทยเป็นเพศที่สาม แต่ว่าในทางกฎหมายแล้วเขายังถือว่ากะเทยเนี่ย เป็นผู้ชายนะครับ ยังต้องใช้คำนำหน้าว่า นาย อยู่ ไม่ว่ากะเทยคนนั้นจะผ่าตัดแปลงเพศไปแล้วก็ตาม กะเทยบางส่วนเนี่ยมักจะชอบแสดงออกแบบ โอเวอร์แอคติ้ง อะครับ คือทำอะไรเกินๆ เกินผู้หญิง เป็นการแสดงออกที่ผู้หญิงเขาไม่ทำกันนะครับ อย่างเช่นชอบกรี๊ดกร๊าด ชอบข่มเหงผู้หญิง ชอบหาเรื่องผู้หญิง อะไรอย่างเงี่ย ซึ่งมีหลายครั้งนะครับที่เกิดการทะเลาะกันขึ้นระหว่างกะเทยกับผู้หญิง เพราะว่าแย่งผู้ชายกัน ซึ่งแน่นอนว่าผู้หญิงสู้กะเทยไม่ได้อยู่แล้วนะครับ เพราะว่ากะเทยแรงเยอะกว่า สามารถตบตี ฟาดปากผู้หญิงได้สบายๆ กะเทยส่วนใหญ่ชอบเรียกผู้หญิงว่า ชะนี ชะนีเป็นสัตว์คล้ายๆ กับลิงนะครับ แขนยาวๆ ชอบส่งเสียงว่า ผัว ผัว ผัว ผัว แล้วบังเอิญคำว่า ผัว เนี่ยมันแปลว่า สามี กะเทยก็เลยเปรียบผู้หญิงว่าเป็นชะนี เพราะว่าชะนีชอบร้องหาสามีหรือว่าร้องหาผัว ก็เหมือนกับผู้หญิงชอบร้องหาผู้ชาย มองผู้ชาย อะไรอย่างเงี่ยนะครับ ถ้าใครนึกไม่ออกว่าชะนีหน้าตาเป็นยังไง ส่งเสียงร้องยังไง ก็ลองค้นหาดูในอินเทอร์เน็ตนะครับ ดูตามคลิปวีดีโอต่างๆ ก็ได้ ในยูทูปก็ได้ แล้วลองดูนะครับว่าชะนีมันจะร้องแบบ ผัวๆๆ ผัวะๆๆๆๆๆๆ ผัว อันนี้เลยเป็นที่มาว่ากะเทยชอบเรียกผู้หญิงว่า ชะนี นะครับ ถือว่าเป็นคำไม่สุภาพนะครับ ใช้เฉพาะในกลุ่มกะเทยเท่านั้น คนทั่วไปเขาไม่ใช้กันนะครับ